સમયનો શ્રેષ્ઠ ઉપયોગ કરવા માટેની પ્રયુક્તિઓ શીખવા માટે યોજનામાં આવેલી કાર્યશાળામાં પ્રતિભાગીઓને સમયનો કેન્દ્ર સ્થાનેે રાખીને મૌલિકતાથી અભિવ્યકત થવાનું કહેવામાં આવ્યું. ત્યારે મળેલા રસપ્રદ પ્રતિભાવો પૈકીના અમુક ખૂબ જ મર્મ અને અર્થસભર હતા ! પ્રથમ સ્વભાવ : આ સમય જ સૌથી બળવાન! કયારે શું થઇ જાય જિંદગીમાં એ કોઇપણ સમયે આપણે કહી શકતા નથી અ બીજો પ્રતિભાવ : સંયમ જ આપણી સૌથી મોટી સંપદા સંયમ હશે તો બીજુ બધુ મળવાની આવવાની જે પણ શકયતાઓ છે તે ઉજજવળ હોવાની ! બાકી નહી જ નહી ! ત્રીજો પ્રતિભાવ : વીતી ગયેલી એકપણ ક્ષણ કદી પણ પાછી નથી આવતી એટલે તો જે પણ સમય છે હાથ પર તેનો ખૂબ ખૂબ વિવેકપૂર્ણ ઉપયોગ કરવો ખૂબ જરૂરી નહીં તો ગયા કામ થી ! ચોથો પ્રતિસાદ : જિંદગીમાંથી પસાર થઇ ગયેલા વરસોનો જે પણ અનુભવ છે તેનો ઉપયોગ કરીને આપણે ઉજજવળ ભવિષ્યનું કરી શકીએ નિર્માણ ! સમય કદી કોઇની રાહ જોતો નથી ! પાંચમો પ્રતિસાદ : જિંદગીમાં વ્યસ્તતા એટલી તો વધી ગઇ કે સમય વિશે વિચારવાનો સમય જ નથી મળતો ! શ્રેષ્ઠકામ કરવાનો સમય મેળવી લેવો પડે ! તો જ થાય સાર્થકતાનો અનુભવ, છઠ્ઠો પ્રતિભાવ : ભુતકાળની દુ:ખદ ક્ષણોને બાજુપર મુકી દઇને ઉજજવળ ભવિષ્યના નિર્માણ માટે હાલમાં મેળેલી ક્ષણોનો ખૂબ સરસ રીતે ઉપયોગ કરવાની જો આદત નહી થાય ! આપણે પાડવી જોઇએ સમયને શ્રેષ્ઠતાથી ઉપયોગ લેવાની સુટેવો! હવે લઇએ છેલ્લો સાતમો અભિપ્રાય : આંતરિક દુનિયાને સમૃધ્ધ બનાવવાની જો શરૂઆત કરી શકી એતો બાહ્ય જગતમાં કંઇક અદ્દભુત કરવા માટેનો સમય આપણને આપો આપ મળી જવાનો ! ને એ રીતે સમતોલ જિંદગી સર્જવાનું ને જીવવાનું આપણું સપનું પણ પરિપુર્ણ થવાનું ! આમ કરવા માટે અત્યારથી ક્ષણ જ અતિમહત્વની તેમજ ખુબ ખુબ કિંમતી! સમય વિશેના આ પ્રતિભાવોમાં જે વાત કહેવાનો પ્રયાસ થયો છે. તે આપણને સમય વિશે વિશેષ સભાનતા કેળવી અને તેનો વિસ્મય પ્રેરે એવા પરિણામો લાવવા માટે પણ ઉપયોગ કરવાનું આપે ઇંજન!વાત મારે તમને પાંચ એવા મુદાઓની કરવી છે કે જેના પર ચિંતન મનન કરીને સુયોગ્ય રીતે અમલ કરવામાં આવે તો જરૂરી અપેક્ષિત ઈચ્છિત સફળતા મળે જ પણ સાથે સાથે વિશિષ્ટ કંઇક કર્મનો સંતોષ પણ આપણને પ્રાપ્ત !